CONVENI URBANÍSTIC
Solsona, 10 d’octubre de 2016
D’una part David Rodríguez i González, alcalde president de l’Ajuntament de Solsona.
De l’altra Josep Pujol i Montaner, actuant en nom i representació de la societat mercantil Promocions Cal Dot, SL, amb CIF núm. B25475146.

Amb dos amb capacitat suficient per obligar-se

D I U E N

1.
La societat mercantil Promocions Cal Dot, SL, va iniciar, en el seu dia, la promoció urbanística coneguda com a Promoció Cal Dot.
2.
Entre les obligacions de la societat mercantil Promocions Cal Dot, SL, hi havia la realització de les obres d’urbanització del sector.
3.
Tot i que en el seu moment les obres d’urbanització van començar, a hores d’ara la societat mercantil es manifesta incapaç de continuar i finalitzar dites obres d’urbanització del sector.
4.
L’Ajuntament de Solsona entén que s’han de garantir els drets urbanístics dels propietaris del sector, així com l’interés general.

5.
A l’empara d’allò que disposa l’article 14 del Decret Legislatiu 1/2005, pel qual s’aprova el Text refós de la Llei d’urbanisme de Catalunya.

P A C T E N

Primer. Josep Pujol i Montaner, en nom i representació de la societat mercantil Promocions Cal Dot, SL, declara que en les actuals circumstàncies no pot fer front a les seves obligacions urbanístiques que dimanen de la promoció urbanística coneguda com a Promocions Cal Dot.
Segon. Per tal de garantir els drets urbanístics dels propietaris del sector i en defensa de l’interés general, serà l’Ajuntament de Solsona qui finalitzi les obres d’urbanització, que li resten al sector.
Tercer. Donada la deficient actuació urbanística duta a terme per la societat mercantil Promocions Cal Dot, SL, aquesta empresa no s’oposa a què l’Ajuntament de Solsona executi els següents avals corresponents a la primera fase de les obres d’urbanització:
· Aval núm. 9340.03.0312494-58, de “La Caixa”, per un import de 13.776,45 €.

· Aval núm. 9340.03.0312497-97, de “La Caixa”, per un import de 13.776,45€.
Aquests imports es destinaran, íntegrament, al pagament de part de les obres d’urbanització pendents d’executar.
Quart. Un cop estiguin finalitzades i correctament executades les obres d’urbanització del sector en qüestió, aquestes seran recepcionades per l’Ajuntament de Solsona en la seva totalitat.

Cinquè. Que les obres que l’Ajuntament executarà per donar per acabada la urbanització en cap cas s’exigirà el cost de les mateixes a la societat mercantil Cal Dot, SL.

Sisè. Les parts es comprometen a no reclamar-se res derivat del present conveni. Renunciant expressament a la utilització de les vies administratives, contenciosa, civil, penal, etc., ho qualsevol altre que fos d’aplicació.

En prova de conformitat les parts signen per duplicat el present conveni.

